**FØRDE VENSTRE**

**ÅRSMELDING 2017**

Styret har vore samansett slik:

 **Leiar :** Anne-Mette Hjelle

 **Nestleiar :** Åge Avedal

 **Sekretær :** Jan Taule

 **Styremedlem :** Halfdan Brandtzæg

 **Styremedlem :** Gunn Merete Paulsen

 **Varamedl. :** Astrid Juklestad

 Sirianne Svindland

 Kurt Hafstad

 Turid Hatlem

 **Revisorar :** Ikkje eigen revisor

 **Valnemnd :** Kjersti Hjelmeland

**MEDLEMSTAL:**

I dag har Førde Venstre **20 medlemmer**, som har betalt kontingent for 2017.

**UTSENDINGAR:**

På **fylkesårsmøtet** på Quality Hotell Sogndal i Sogndal 11. - 12.februar, møtte

Anne-Mette Hjelle og Jan Taule for Førde Venstre.

Anne-Mette Hjelle og Åge Avedal var utsending til landsmøtet i Venstre i Ålesund 31.mars - 2.april.

Gunn Merete Paulsen, Anne-Mette Hjelle og Åge Avedal deltok på ei fylkessamling saman med Hordaland Venstre i Bergen 22.- 23.april.

**MØTEVERKSEMD:**

Det har vore 8 styremøte, utanom årsmøtet dette året. Styret har handsama 48 saker.

**AKTIVITET/SAKER I LAGET:**

Vi har ikkje hatt eigne reine medlemsmøte dette året, men inviterte medlemmene til lokalpolitisk nettverk i mars og regionsamling i august. I tillegg blei alle invitert til dei opne møta «Pils & politikk», som vi hadde fire av i 2017. Første var på Jølstraholmen 30.januar, det temaet var helse. Neste møte hadde vi på Håjen kafé i Naustdal 1.mars, der temaet var skulepolitikk. Så hadde vi miljøpolitikk som tema på Villa Åmot i Gaular 21.april. Til slutt hadde vi møte på Pikant i Førde, med bustadpolitikk som tema. Vi hadde gode innleiarar og bra oppslutnad på alle desse møta. I tillegg har vi arrangert fleire bedriftsbesøk med gjester frå Venstre i fylket og/eller Venstre sentralt og gründerlunsj med partileiar Trine Skei Grande til stades (juli i Førde).

Førde Venstre var med på strandryddingsdagen 6.mai, der tre av medlemmene deltok saman med andre. Fire av medlemmene var også løypevakter på Tour des Fjords-etappen i Førde 24.mai. Førde Venstre fekk kr 200,- per person som stilte som løypevakt.

Styret har framleis brukt litt tid året til å ordne opp ein del formalia i laget, og få årshjulet i laget til å fungere. Elles har dette året naturleg nok vore mest prega av valkampen og Stortingsvalet.

Alt i alt har lokallaget hatt eit høgt aktivitetsnivå også dette året.

**VALKAMPEN 2017:**

Sidan det var stortingsval, brukte Førde Venstre mykje tid og ressursar på dette arbeidet. Førde Venstre hadde ein eigen valkampplan. Så var vi så heldige at nestleiar, Åge Avedal, tok på seg å vere valkampleiar for Sogn og Fjordane Venstre, medan lokallagsleiar, Anne Mette Hjelle, var med i valkamputvalet. Ho var også 3. kandidat på lista og alt i alt gjorde dette at vi heile tida var godt informert, godt representert og godt koordinert med partiapparatet.

Førde Venstre hadde stand på folkemusikkfestivalen/Førdefestivalen 8.juli. Vi hadde også fire stands i Førde kvar laurdag føre valet. Eine laurdagen var det Førde Opp, men god oppslutnad i Sentrum Sør.

Elles gjennomførte fleire medlemmer rundar med «dørbank» i Førde, både i Vieåsen, i sentrum og på Ytre Hafstad.

Trass i at fleire av medlemmene i Førde Venstre la ned mykje arbeid i valkampen, så vart ikkje Sveinung Rotevatn attvald som stortingsrepresentant for Venstre i Sogn og Fjordane. Venstre fekk 298 røyster eller 4,2%(6,5% i 2013) av røystene i Førde. Utjamningsmandatet i fylket gjekk difor denne gangen til Krf og Tore Storehaug.

Vi skal likevel vere tåleleg bra nøgde med innsatsen i valkampen, der mange gjorde ein god jobb! Førde hadde ein sentral plass i fylkesvalkampen. Men med mykje støy rundt Venstre i vinter, vår og tidleg sommar, vart valet diverre noko prega av «skadeavgrensing», fleire utmeldingar og kampen mot sperregrensa nasjonalt nok ein gang. Det var tungt å mobilisere medlemmer, men vi skal byggje vidare på arbeidet som vart gjort lokalt.

**ØKONOMIEN:**

Førde Venstre sin økonomi er framleis god, i den forstand at laget har god eigenkapital. Men tilskotet frå kommunen er mindre enn før, frå over 13.000 kr i 2015 til ca. 2.700 kr i 2017. Med tilskotet frå fylkesmannen, på vel 5.500 kr, er tilskotet på vel 8.200 kr i 2017. Førde Venstre har ca. 33.600 kr i banken per 1.01.17.

Jan Taule

- sekretær -